Efter gårsdagens valg til menighedsrådet er resultaterne nu kommet. Valgprocenterne ved menighedsrådsvalgene er generelt lave, og i Aalborg Stift lå den på 16,3 procent. Det er lidt højere end landsgennemsnittet, som var 15,7 procent. Det vil sige, at i de sogne hvor der har været kampvalg, har lidt mere end hver sjette vælger afgivet deres stemme.  I alt har 11.611 nordjyder sat deres kryds. Den højeste valgdeltagelse fandt sted i Jelstrup Sogn, hvor 57,6 procent har stemt. I den anden ende af skalaen ligger Nørresundby Sogn, hvor kun 8,4 procent af vælgerne har lagt vejen forbi et afstemningssted. Ved menighedsrådsvalget har vælgerne haft mulighed for at stemme via internettet. Det har kun 112 personer i Nordjylland benyttet sig af.

Opsummering:
Der var stor forskel på stemmeprocenterne rundt omkring i sognene i Aalborg Stift, men hver sjette af borgerne, der havde muligheden, afgav deres stemme.